ระเบียบคณะกรรมการอัยการระเบียบคณะกรรมการอัยการว่าด้วยการจัดประเภทตำแหน่งและระดับตำแหน่งข้าราชการฝ่ายอัยการประเภทข้าราชการธุรการพ.ศ. ๒๕๕๕ โดยที่เป็นการสมควรให้มีการกำหนดหลักเกณฑ์การจัดประเภทตำแหน่งและระดับตำแหน่งข้าราชการฝ่ายอัยการประเภทข้าราชการธุรการให้สอดคล้องกับระเบียบคณะกรรมการอัยการ ว่าด้วยการแบ่งหน่วยงานและการกำหนดอำนาจและหน้าที่ของหน่วยงานภายในของสำนักงานอัยการสูงสุดอาศัยอำนาจตามความในมาตรา ๘ และมาตรา ๓๐ (๑๑) ประกอบมาตรา ๙๕แห่งพระราชบัญญัติระเบียบข้าราชการฝ่ายอัยการ พ.ศ. ๒๕๕๓คณะกรรมการอัยการจึงออกระเบียบ ดังต่อไปนี้ข้อ ๑ ระเบียบนี้เรียกว่า ระเบียบคณะกรรมการอัยการ ว่าด้วยการจัดประเภทตำแหน่งและระดับตำแหน่งข้าราชการฝ่ายอัยการประเภทข้าราชการธุรการพ.ศ. ๒๕๕๕ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศราชกิจจานุเบกษาเป็นต้นไปข้อ ๓ ในระเบียบนี้ ก.อ. หมายความว่าคณะกรรมการอัยการตามกฎหมายว่าด้วยระเบียบข้าราชการฝ่ายอัยการข้อ ๔ ตำแหน่งประเภทบริหารได้แก่ตำแหน่งในฐานะผู้บังคับบัญชาหน่วยงานราชการธุรการที่มีอำนาจและหน้าที่ในการช่วยอัยการสูงสุดในการบริหารงานกำหนดนโยบาย พันธกิจและทิศทางการดำเนินงานของข้าราชการธุรการของสำนักงานอัยการสูงสุดรวมทั้งกำกับ ควบคุม ให้คำแนะนำ ตัดสินใจโดยทั่วไปซึ่งราชการของข้าราชการธุรการให้เป็นไปตามกฎหมาย และระเบียบของทางราชการ หรือตำแหน่งอื่นที่ก.อ. ประกาศกำหนดให้เป็นตำแหน่งประเภทบริหารข้อ ๕ ตำแหน่งประเภทบริหารมี ๒ ระดับ ดังต่อไปนี้(๑) ตำแหน่งประเภทบริหาร ระดับต้น ได้แก่(ก)ตำแหน่งผู้บังคับบัญชาหน่วยงานราชการธุรการของสำนักงานอัยการสูงสุดที่มีอำนาจและหน้าที่ในการช่วยบริหารงานกำหนดนโยบาย พันธกิจ และทิศทางการดำเนินงานของข้าราชการธุรการลูกจ้างและพนักงานราชการของสำนักงานอัยการสูงสุด รวมทั้งกำกับ ควบคุม ให้คำแนะนำตัดสินใจ โดยทั่วไปซึ่งราชการของหน่วยงานราชการธุรการโดยมีลักษณะหน้าที่ความรับผิดชอบและคุณภาพของงานสูงมาก(ข) ตำแหน่งอื่นที่ ก.อ. ประกาศกำหนดให้เป็นตำแหน่งประเภทบริหารระดับต้น(๒) ตำแหน่งประเภทบริหาร ระดับสูง ได้แก่(ก)ตำแหน่งผู้บังคับบัญชาหน่วยงานราชการธุรการของสำนักงานอัยการสูงสุดที่มีอำนาจและหน้าที่ในการช่วยบริหารงานกำหนดนโยบาย พันธกิจ และทิศทางการดำเนินงานของข้าราชการธุรการลูกจ้างและพนักงานราชการของสำนักงานอัยการสูงสุด รวมทั้งกำกับ ควบคุม ให้คำแนะนำตัดสินใจ โดยทั่วไปซึ่งราชการของหน่วยงานราชการธุรการโดยมีลักษณะหน้าที่ความรับผิดชอบและคุณภาพของงานสูงมากเป็นพิเศษ(ข) ตำแหน่งอื่นที่ ก.อ. ประกาศกำหนดให้เป็นตำแหน่งประเภทบริหารระดับสูงข้อ ๖ ตำแหน่งประเภทอำนวยการได้แก่ ตำแหน่งข้าราชการธุรการที่เป็นผู้บังคับบัญชาหน่วยงานธุรการในหน่วยงานราชการอัยการหรือที่เป็นผู้บังคับบัญชาหน่วยงานธุรการในหน่วยงานราชการธุรการที่กำหนดไว้ในประกาศคณะกรรมการอัยการว่าด้วยการแบ่งหน่วยงานและการกำหนดอำนาจและหน้าที่ของหน่วยงานภายในของสำนักงานอัยการสูงสุดโดยเป็นหน่วยงานที่มีลักษณะหน้าที่ความรับผิดชอบและคุณภาพของงานสูงมากหรือสูงมากเป็นพิเศษ หรือตำแหน่งอื่นที่ ก.อ.ประกาศกำหนดให้เป็นตำแหน่งประเภทอำนวยการข้อ ๗ ตำแหน่งประเภทอำนวยการมี ๒ ระดับ ดังต่อไปนี้(๑) ตำแหน่งประเภทอำนวยการ ระดับต้น ได้แก่ตำแหน่งที่มีหน้าที่ความรับผิดชอบและคุณภาพของงานสูงมาก ดังต่อไปนี้(ก)ตำแหน่งข้าราชการธุรการที่เป็นผู้บังคับบัญชาหน่วยงานธุรการในหน่วยงานราชการอัยการหรือที่เป็นผู้บังคับบัญชาหน่วยงานธุรการในหน่วยงานราชการธุรการที่กำหนดไว้ในประกาศคณะกรรมการอัยการ ว่าด้วยการแบ่งหน่วยงานและการกำหนดอำนาจและหน้าที่ของหน่วยงานภายในของสำนักงานอัยการสูงสุด(ข) ตำแหน่งอื่นที่ ก.อ. ประกาศกำหนดให้เป็นตำแหน่งประเภทอำนวยการระดับต้น(๒) ตำแหน่งประเภทอำนวยการ ระดับสูง ได้แก่ตำแหน่งที่มีหน้าที่ความรับผิดชอบและคุณภาพของงานสูงมากเป็นพิเศษ ดังต่อไปนี้(ก) ตำแหน่งข้าราชการธุรการที่เป็นผู้บังคับบัญชาหน่วยงานธุรการในหน่วยงานราชการอัยการหรือที่เป็นผู้บังคับบัญชาหน่วยงานธุรการในหน่วยงานราชการธุรการที่กำหนดไว้ในประกาศคณะกรรมการอัยการ ว่าด้วยการแบ่งหน่วยงานและการกำหนดอำนาจและหน้าที่ของหน่วยงานภายในของสำนักงานอัยการสูงสุด(ข) ตำแหน่งอื่นที่ ก.อ. ประกาศกำหนดให้เป็นตำแหน่งประเภทอำนวยการระดับสูงข้อ ๘ ตำแหน่งประเภทวิชาการได้แก่ ตำแหน่งในฐานะผู้ปฏิบัติงานที่ใช้ความรู้ในทางวิชาการซึ่งจำเป็นต้องใช้ผู้สำเร็จการศึกษาระดับปริญญาที่มีคุณสมบัติตรงตามคุณสมบัติเฉพาะตามมาตรฐานกำหนดตำแหน่งที่ก.อ. กำหนด เพื่อปฏิบัติงานในหน้าที่ของตำแหน่งนั้นโดยมีการจำแนกตามลักษณะหน้าที่ความรับผิดชอบและคุณภาพของงานเป็นหลักหรือตำแหน่งอื่นที่ ก.อ. ประกาศกำหนดให้เป็นตำแหน่งประเภทวิชาการข้อ ๙ ตำแหน่งประเภทวิชาการ มี ๕ ระดับดังต่อไปนี้(๑) ตำแหน่งประเภทวิชาการ ระดับปฏิบัติการ ได้แก่ตำแหน่งสำหรับผู้ปฏิบัติงานระดับต้น โดยใช้ความรู้ความสามารถทางวิชาการในการทำงานปฏิบัติงานภายใต้การกำกับแนะนำ ตรวจสอบ(๒) ตำแหน่งประเภทวิชาการ ระดับชำนาญการ ได้แก่ ตำแหน่งดังต่อไปนี้(ก) ตำแหน่งสำหรับผู้ปฏิบัติงานที่มีประสบการณ์ โดยใช้ความรู้ความสามารถประสบการณ์ และความชำนาญงานสูงในงานวิชาการปฏิบัติงานที่ต้องตัดสินใจหรือแก้ปัญหาที่ยาก(ข) ตำแหน่งสำหรับหัวหน้างาน ซึ่งต้องกำกับ แนะนำตรวจสอบการปฏิบัติงานของผู้ร่วมปฏิบัติงาน โดยใช้ความรู้ ความสามารถ ประสบการณ์และความชำนาญงานสูงในงานวิชาการ ปฏิบัติงานที่ต้องตัดสินใจหรือแก้ปัญหาที่ยาก(๓) ตำแหน่งประเภทวิชาการ ระดับชำนาญการพิเศษ ได้แก่ตำแหน่งดังต่อไปนี้(ก) ตำแหน่งสำหรับผู้ปฏิบัติงานที่มีประสบการณ์ โดยใช้ความรู้ความสามารถ ประสบการณ์ และความชำนาญงานสูงมากในงานวิชาการ ปฏิบัติงานที่ต้องตัดสินใจหรือแก้ปัญหาที่ยากมาก(ข) ตำแหน่งสำหรับหัวหน้างาน ซึ่งต้องกำกับ แนะนำตรวจสอบการปฏิบัติงานของผู้ร่วมปฏิบัติงาน โดยใช้ความรู้ ความสามารถ ประสบการณ์และความชำนาญงานสูงมากในงานวิชาการปฏิบัติงานที่ต้องตัดสินใจหรือแก้ปัญหาที่ยากมาก(๔) ตำแหน่งประเภทวิชาการ ระดับเชี่ยวชาญ ได้แก่ ตำแหน่งดังต่อไปนี้(ก) ตำแหน่งสำหรับผู้ปฏิบัติงานที่มีความเชี่ยวชาญในงานโดยใช้ความรู้ ความสามารถ ประสบการณ์ และความเชี่ยวชาญในทางวิชาการปฏิบัติงานที่ต้องตัดสินใจหรือแก้ปัญหาในทางวิชาการที่ยากและซับซ้อนมากและมีผลกระทบในวงกว้าง(ข) ตำแหน่งสำหรับผู้ปฏิบัติงานให้คำปรึกษาของหน่วยงานราชการของสำนักงานอัยการสูงสุดซึ่งใช้ความรู้ ความสามารถ ประสบการณ์ และความเชี่ยวชาญในทางวิชาการปฏิบัติงานที่ต้องตัดสินใจหรือแก้ปัญหาในทางวิชาการที่ยากและซับซ้อนมากและมีผลกระทบในวงกว้าง(๕) ตำแหน่งประเภทวิชาการ ระดับทรงคุณวุฒิ ได้แก่ ตำแหน่งดังต่อไปนี้(ก) ตำแหน่งสำหรับผู้ปฏิบัติงานที่ทรงคุณวุฒิ ซึ่งมีความรู้ความสามารถ ประสบการณ์ และผลงานเป็นที่ประจักษ์ในความสามารถเป็นที่ยอมรับในสำนักงานอัยการสูงสุดปฏิบัติงานที่ต้องตัดสินใจหรือแก้ปัญหาในทางวิชาการที่ยากและซับซ้อนมากเป็นพิเศษและมีผลกระทบในวงกว้างระดับนโยบายของสำนักงานอัยการสูงสุด(ข)ตำแหน่งสำหรับผู้ปฏิบัติงานให้คำปรึกษาของหน่วยงานราชการของสำนักงานอัยการสูงสุดซึ่งมีความรู้ ความสามารถ ประสบการณ์ และผลงานเป็นที่ประจักษ์ในความสามารถเป็นที่ยอมรับในสำนักงานอัยการสูงสุดปฏิบัติงานที่ต้องตัดสินใจหรือแก้ปัญหาในทางวิชาการที่ยากและซับซ้อนมากเป็นพิเศษและมีผลกระทบในวงกว้างระดับนโยบายของสำนักงานอัยการสูงสุดข้อ ๑๐ ตำแหน่งประเภททั่วไปได้แก่ ตำแหน่งซึ่งมิใช่ตำแหน่งประเภทบริหาร ประเภทอำนวยการ และประเภทวิชาการแต่เป็นตำแหน่งในฐานะผู้ปฏิบัติงานซึ่งเน้นการใช้ทักษะ ฝีมือในการปฏิบัติงาน โดยมีการจำแนกตามลักษณะหน้าที่ความรับผิดชอบและคุณภาพของงานเป็นหลักและในกรณีที่เห็นสมควร ก.อ.จะกำหนดว่าตำแหน่งใดต้องใช้ผู้สำเร็จการศึกษาระดับปริญญาเพื่อปฏิบัติงานในหน้าที่ของตำแหน่งนั้นด้วยก็ได้หรือตำแหน่งอื่นที่ ก.อ. ประกาศกำหนดให้เป็นตำแหน่งประเภททั่วไปข้อ ๑๑ ตำแหน่งประเภททั่วไปมี ๔ ระดับ ดังต่อไปนี้(๑) ตำแหน่งประเภททั่วไป ระดับปฏิบัติงาน ได้แก่ตำแหน่งสำหรับผู้ปฏิบัติงานระดับต้น ซึ่งปฏิบัติงานตามแนวทาง แบบอย่าง ขั้นตอนและวิธีการที่ชัดเจน ภายใต้การกำกับ แนะนำ ตรวจสอบ(๒) ตำแหน่งประเภททั่วไประดับชำนาญงาน ได้แก่ ตำแหน่งดังต่อไปนี้(ก) ตำแหน่งสำหรับผู้ปฏิบัติงานที่มีประสบการณ์ โดยใช้ความรู้ความสามารถ ประสบการณ์ และความชำนาญงาน ปฏิบัติงานที่ต้องตัดสินใจหรือแก้ปัญหาที่ค่อนข้างยาก(ข) ตำแหน่งสำหรับหัวหน้างาน ซึ่งต้องกำกับ แนะนำตรวจสอบการปฏิบัติงานของผู้ร่วมปฏิบัติงาน โดยใช้ความรู้ ความสามารถ ประสบการณ์และความชำนาญงาน ปฏิบัติงานที่ต้องตัดสินใจหรือแก้ปัญหาที่ค่อนข้างยาก(๓) ตำแหน่งประเภททั่วไป ระดับอาวุโส ได้แก่ ตำแหน่งดังต่อไปนี้(ก) ตำแหน่งสำหรับผู้ปฏิบัติงานที่มีประสบการณ์ โดยใช้ความรู้ความสามารถ ประสบการณ์ และความชำนาญงานค่อนข้างสูง ในงานเทคนิคเฉพาะด้านหรืองานที่ใช้ทักษะและความชำนาญเฉพาะตัวปฏิบัติงานที่ต้องตัดสินใจหรือแก้ปัญหาที่ค่อนข้างยากมาก(ข) ตำแหน่งสำหรับหัวหน้างาน ซึ่งต้องกำกับ แนะนำตรวจสอบการปฏิบัติงานของผู้ร่วมปฏิบัติงาน โดยใช้ความรู้ ความสามารถ ประสบการณ์และความชำนาญงานค่อนข้างสูง มีงานในความรับผิดชอบที่หลากหลายปฏิบัติงานที่ต้องตัดสินใจ หรือแก้ปัญหาที่ค่อนข้างยากมาก(๔) ตำแหน่งประเภททั่วไป ระดับทักษะพิเศษ ได้แก่ตำแหน่งสำหรับผู้ปฏิบัติงานที่มีทักษะพิเศษเฉพาะตัว โดยมีความรู้ ความสามารถประสบการณ์และผลงานเป็นที่ประจักษ์ในความสามารถในงานที่ใช้ทักษะและความชำนาญเฉพาะตัวสูงมากปฏิบัติงานที่ต้องคิดริเริ่ม สร้างสรรค์ด้วยตนเอง และเป็นที่ยอมรับในสำนักงานอัยการสูงสุดข้อ ๑๒ การปฏิบัติงานใดที่จะเป็นการปฏิบัติงานที่มีลักษณะหน้าที่ความรับผิดชอบและคุณภาพของงานสูงหรือต้องใช้ความรู้ ความสามารถ ประสบการณ์ และความชำนาญงานที่ยุ่งยากซับซ้อนหรือต้องตัดสินใจหรือแก้ปัญหา หรือมีผลกระทบของงาน ในระดับใด ให้เป็นไปตามมาตรฐานกำหนดตำแหน่งข้อ ๑๓ ให้ ก.อ.มีอำนาจตีความและวินิจฉัยปัญหาเกี่ยวกับการปฏิบัติตามระเบียบนี้ข้อ ๑๔ ให้อัยการสูงสุดรักษาการตามระเบียบนี้และให้มีอำนาจออกประกาศ คำสั่ง หลักเกณฑ์และวิธีการเพื่อประโยชน์ในการปฏิบัติตามระเบียบนี้บรรดาระเบียบ ข้อบังคับ และคำสั่งอื่น ซึ่งขัดหรือแย้งกับระเบียบนี้ให้ใช้ระเบียบนี้แทนประกาศณ วันที่ ๑๙ สิงหาคม พ.ศ. ๒๕๕๕จุลสิงห์วสันตสิงห์อัยการสูงสุดประธานคณะกรรมการอัยการปริยานุช/ผู้จัดทำ๓ กันยายน ๒๕๕๕ปณตภร/ผู้ตรวจ๘ กันยายน ๒๕๕๕[๑] ราชกิจจานุเบกษาเล่ม ๑๒๙/ตอนที่ ๘๓ ก/หน้า ๖/๑ กันยายน ๒๕๕๕